MIRROR全員近日為電影《12怪盜》分批四出謝票,昨晚(1日)盧瀚霆(教主,Anson Lo)聯同陳瑞輝(皮皮,Frankie)到旺角一間戲院謝票,大批神徒(粉絲暱稱)在商場外守候,場面墟冚,事後教主在社交平台限時動態寫道:「這四天謝票日,辛苦了每一位,很高興﹑感激見到你,未能見面的,一定一定很快會再見。」
昨天愚人節,呂爵安(Edan)和ERROR成員何啟華(阿Dee)搞搞新意思,2人化身保安現身戲院謝票,事後還跟真正的保安合照,他在Ig寫道:「突發﹗香港史上首次!!男藝人s化身實Q謝票!!愚人節快樂啦各位,其實本身今年真係冇諗住要整蠱大家,但見大家咁想俾我玩,尋晚謝票時就決定諗一諗,於是就忽發奇想,不如今(昨)日扮實Q哥哥玩下大家,而咁啱今(昨)日又係同Dee哥謝票!真係天作之合,多謝Dee Gor陪我癲!雖然好快就通哂天,但頭場Surprise到大家見到大家嘅反應都真係好正,都係嗰句啦,最緊要開心,愚人節快樂!」邱士縉留言笑問:「做咩要拉埋啲真實Q落水?」
Edan之後在另一個社交平台強調,真保安們不是被迫,又指真保安們絕對超享受:「呂保安表示今(昨)天很好玩。」